pis kmieni tal-Erbgħa, l ta' Mejju 1771 is-sinjura Anna, mart il-kjeriku Salvadore Camilleri, bint il-mejtin Andrea A gius u Maria Barbara, telqet mid-dar tagħha fi triq Birbixkilla Ħal Tarxien ġewwa karozzella lejn il-Belt Valletta biex tmur għand in-nutar Francesco Sammut Maruzzo. Ġimgħa qabel kienet talbitu jsib nies onesti biex jagħmluha ta xhieda għat-testment li kienet ser tagħmel. Ma kinetx qed tħossha b'saħħitha. Ma hemm xejn aktar żgur mill- mewt u ħin il-mewt ma kienx magħruf. Kienet diġà għamlet xi testmenti, imma xtaqet li issa tħassarhom u tagħmel l-aħħar wieħed. Matul it-triq bdiet taħseb u tixtarr x'kienet ser tagħmel b'ġidha li ma kienx żgħir. Kienet wirtet lil ommha u lil missierha, li kienu mietu qasir il-għomor, u lil ħut ommha Dun Antonio Barbara u Don Tommaso Barbara. Kellha biss ħuha wieħed Don Gio Maria Agius li bħalha kien trabba' ma' missier ommhom Giacobo Barbara u martu Dorotea. Sagħtejn wara waslet għand in-nutar li kellu d-dar fi triq Forfiċi. Sabet ruħha f'kamra kbira u qagħdet bilqiegħda. Intebħet li n-nutar kien qed jagħmel xogħol ieħor. Rat sebgħa min-nies li fehmet li kienu x-xhieda li kien ġab in-nutar għaliha. Meta daħlet fil-kamra tan-nutar dan staqsiha x'kienet ir-rieda tagħha u beda jniżżel. Ħasbet għal ruħha. Riedet tindifen fil-Knisja Parrokkjali ta' Ħal Tarxien fil-qabar tal-antenati. Il-werrieta tagħha kellhom jieħdu ħsieb id-difna, il-quddies u x-xemgħa u għalhekk ħalliet 250 skud. Ħasbet fil-ġenituri mejtin li kellu jsir għalihom quddies b'25 skud. 25 skud oħra kellhom imorru għas-suffraġju tal-erwieħ tal-antenati tagħha fiċ-ċelebrazzjoni ta' quddies mill-patrijiet Kapuċċini fil-Floriana. 12-il skud tħallew lis-Santu Sepulkru f'Gerusalem u lill-Artal ta' Marija Annunzjata. Bħal nies għonja oħra ħalliet tari' lil Grammastru, tari' lill- Isqof, tari' lill-kleru tal-Konkattidral ta' San Ġwann u ieħor lill-kappillan ta' Ħal Tarxien. Ħasbet f'żewgha Salvatore, li żżewwiġha ħamsin sena qabel, u f'binha Don Andrea Camilleri. ħallitilhom l-użu u l-jedd li joqogħdu fid-dar fejn kienu jgħixu magħha jiġifieri razzett tal-annimali u għalqa żgħira f'ta' tuta fi triq 'ta bir Bischil'. Legat ieħor lil żewgha: l-għamara il-ħwejjeġ, deheb u fidda li kienu fid-dar imma mhux il-flus kontanti. Ħalliet bħala legat lil ħuha Don Gio Maria Agius il-ġnien żgħir b'żewġt ikmamar, waħda fuq l-oħra fit-triq ta Wied Bondara ġewwa Ħal Tarxien li min-naħa waħda kien imiss mal-ġid tal- fondazzjoni tal-mejjet Don Bartolomeo Mangion. Prelegat lil bintha armla Domenika Calleja għalqa ta' żewġ lenze b'siġar tat-tin u b'maħżen tal-qamħ li kienet tmiss mad-dar tagħha flimkien mal-wiċċ tar-raba'. Dar u għalqa li kienu jmissu mal- ġid diġa' msemmi f'ta' tuta, tħallew bħala pre-legat lil bintha Marija mart it-tabib Andrea Schembri li kienet toqgħod il-Qrendi. Barra hekk l-istess bintha kella tieħu għalqa żgħira fil-kontrada 'tal Manivk' magħrufha bħala 'le Bur' li kienet b'ċens ta' għoxrin skud għand Giovanni Spagnol. Lil bin bintha Domenika, Ugolino Calleja li kien joqgħod il-belt Valletta, ħallitlu mitt skud. Uliedha Don Andrea u Don Matteo misshom l-użufrutt tal-ġid li kien għandhom bħala rahan l-għalqa li kellha bir fil-kontrada 'ta Wied Bondara' magħrufha bħala 'el Habel ta Bondara'. Don Matteo ingħata t-tgawdija ta' dar żgħira li kienet tmiss mad-dar fejn kien joqgħod fi triq imsemmija 'ta Scentin' ġewwa sqaq. Din id-dar kienet tmiss mal-ġid imħolli li ħuha Don Gio Maria Agius. Ma kellux jittella' ħajt bejniethom imma biss it-tqegħid ta' ġebel skont id-drawwa. Ħatret bħala werrieta universali tal-ġid li kellha u seta' jkollha lil uliedha Domenika u Marija f'ishma ndaqs. Bintha Domenika kienet ħadet bħala dota 500 skud f'capitali bollati u l-omm kienet intrabtet li tagħtiha sehem mill-wirt ta' zijietha Don Antonino u Dun Tomaso Barbara. Meta dawn kienu ġew nieqsa kienet għaddietilha żewġ għelieqi f' Ħaż-Żabbar waħda magħrufha bħala 'tal Għiedies' u oħra 'ta Ġlibu'. Din tal-aħħar kient mogħtija b'ċens. Bintha Marija kellha tagħmel tajjeb għall-oħtha Domenika f'każ, Alla ħares qatt, kellhom jiġu bla valur il-capitali bollati. In-nutar niżżel x'kien jiġri jekk xi ħadd mill-imsemmija kien imut qabilha. Ulied it-tfal ta' Domenica u Marija kienu miżżewġin u kellhom it-tfal tagħhom. Anna għalhekk kienet saret bużnanna. Il-manifk fisser lis-sinjura Anna Camilleri Agius bil-Malti dak li kien kiteb bit-Taljan quddiem ix-xhieda. Qalilha x'kellu jieħu. Għaddietlu l-flus u żiedet magħhom xi ħaġa għax-xhieda billi qagħdu jinqalgħu. Barra sabet lill-kuċċier jistenniha bil-karozzella u ħadha f'darha fi Triq Birbixkilla. Kważi sentejn wara, ta' sebgħa u sebgħin sena, fil-5 ta' April 1773, Anna Camilleri Agius indifnet fil- Knisja Parrokkjali ta' Ħal Tarxien mal-antenati tagħha.